Document ID: /roh_data/filtered/fineweb-2-filterrobots_roh.jsonl.gz/31216

PPS e PLD: «Refurma da rentas è ina pseudo-refurma»
- Gievgia, 17.8.2017, 17:19
Per la partida populara Svizra ed ils liberal-democrats è la refurma da las rentas 2020 ina pseudo-refurma. Cun questa na restian betg mo ils problems structurals da la prevenziun da la vegliadetgna - l’AVS vegnia schizunt extendida, quai che mainia ad ina fora finanziala anc pli gronda.
Avant las medias a Berna han la partida populara ed ils liberal-democrats cunzunt crititgà l'augment da la renta d’AVS per 70 francs e las pli autas rentas per conjugals. Per questas prestaziuns supplementaras na sajan ils daners simplamain betg pli denturn a partir dal 2030.
Alternativas concretas mancan
L’allianza s’engascha perquai per in na ils 24 da settember. Quai fetschia liber la via per ina vaira refurma che saja pli gista e sincera. Pass da refurma concrets numnan ils represchentants da l’allianza però betg.
RR novitads 17:00